5 ફેબ્રુઆરી 2018ના રોજ માર્કેટમાં છપાઇને આવેલા 10 રૂપિયાની નવી નોટ ફરી એકવાર બંધ કરવાની તૈયારી કરવામાં આવી રહી છે. કેન્દ્ર સરકારે 10 રૂપિયાની નોટ બંધ કર્યા પછી ફરીથી સિક્કા ચલાવાની વાત કહી છે. કેન્દ્ર સરકારના આ નિર્ણયના કારણે દસ રૂપિયાની નવી નોટ પર પણ સંકટ જોવા મળી રહ્યું છે. આ નોટ હાલમાં મધ્યપ્રદેશના દેવાસ નોટ પ્રેસમાં છપાઇ રહી છે. એક મળતાં અહેવાલ મુજબ સરકારે કોર્ટમાં દસ રૂપિયાની નોટ બંધ કરવા માટેનું કારણ જણાવતાં કહ્યું કે દસ રૂપિયાની નોટ બંધ કરવામાં આવશે અને તેની જગ્યાએ સિક્કાનું ચલણ કરવામાં આવશે. જેના કારણને લઇને કહ્યું કે નેત્રહીન વ્યક્તિઓને નોટ ઓળખવામાં તકલીફ પડી રહી છે. કેન્દ્ર સરકારે જણાવ્યું કે નવી નોટની તપાસ માટે નેત્રહીન વ્યક્તિને પણ બોલવામાં આવશે. મળતા અહેવાલ મુજબ સરકારે નેત્રહીન વ્યક્તિઓને થઇ રહેલી હેરાનગતિના કારણે નોટબંધીનીવાત મુખ્ય ન્યાયાધીશ સામે રાખી હતી. સરકારે જણાવ્યું કે નેત્રહીન વ્યક્તિ 20 અને 50ની નોટને સારી રીતે ઓળખી શકે છે. હાઇકોર્ટમાં દાખલ કરાયેલી અરજીમાં જણાવામાં આવ્યું છે કે નવી નોટમાં ઓળખ માટે કોઇ નિશાન ન હોવાથી નેત્રહીન વ્યક્તિઓને ઘણી પરેશાની થઇ રહી છે. આ મામલે કોર્ટમાં આગામી 7 માર્ચે સુનાવણી હાથ ધરાશે.